Na prvý pohľad sa možno zdá, že Slováci sa pri nákupe potravín stále riadia len cenou a svojimi chuťami, zatiaľ čo do seba veselo pchajú éčka, jednoduché cukry a emulgátory. Na druhý pohľad je však zrejmé, že najmä tým mladým už zďaleka nie je jedno, čo vložia do svojho nákupného košíka. Čítajú zloženie, stávajú sa vegánmi a za potraviny mnohokrát minú dvojnásobne viac, ako tomu bolo pred 5 rokmi. Mali by ísť príkladom?
Ako často mladí nakupujú a kde?
Predtým bolo zvykom chodiť na nákup denne, dnes už Slováci plnia košíky potravinami približne 2krát-3krát do týždňa, pri pokladni ale platia o niečo viac ako predtým. Najväčšie tržby robia pochopiteľne hypermarketom, ale záujem rastie aj o farmárske trhy a obchody s bio potravinami.
Počet Slovákov, ktorí sa zaujímajú aj o pôvod potraviny, či už ovocia, zeleniny alebo živočíšnych produktov, sa z roka na rok zvyšuje, čo len dokazuje, že prestávame byť ľahostajní k nášmu zdraviu aj k planéte samotnej.
"A je to bio, eko, raw a domáce?"
Bio vajcia, bio jogurt s bio kultúrou, bio banány, produkty ekologického hospodárstva aj výrobky, ktoré majú v názve "babičkino" alebo "light" – lákadlá aj marketingové ťahy, ktoré sa na nás valia raketovou rýchlosťou a dávajú nám pocit, že jeme potraviny zo zlata .
Obchodné reťazce tiež potvrdzujú, že mladí Slováci taktiež čoraz viac siahajú aj po tzv. superpotravinách (potraviny, ktoré abnormálne prospievajú nášmu telu), medzi ktoré patrí napríklad avokádo, orechy, šalvie aj konopné semienka alebo quinoa. Do akej miery je to ale starostlivosť o zdravie a kedy už sa z toho stáva trend?
Akčné letáky sleduje viac ako ¾ Slovákov
Nedávne štúdie tiež dokázali, že podľa akčných letákov nakupujú viac ako tri štvrtiny slovenskej populácie. V čase, keď si akčný leták Kaufland, ale aj Lidl alebo Penny môžete jednoducho prezrieť aj online, sa nie je čomu diviť.
Zľavová mánia
Kaufland – raj potravín s lákavými cenami, sa možno javí ako miesto, kde sa každý štvrtok stretávajú slovenskí dôchodcovia, avšak s obľubou v ňom nakupujú aj mladšie generácie, a to nielen zľavnený alkohol. Kaufland na rozdiel od iných potravinových reťazcov ponúka obrovské množstvo čerstvého ovocia i zeleniny, takže sa zavďačí aj tým, ktorí nemajú záhradku ani farmárske trhy blízko svojho bydliska.
Záujem o vegánstvo rastie
Čo sa samotných stravovacích návykov týka, možno ste zaznamenali, že na Slovensku enormne rastie záujem o vegánstvo. Jeho kolískou sa nestáva iné mesto ako Praha, ktorá svojím počtom novootvorených vegánskych bistier a reštaurácií začína šliapať na päty aj vyhlásenému Berlínu. Kým pred desiatimi rokmi by ste pražské vegánske reštaurácie sotva spočítali na prstoch jednej ruky, dnes ich hlavné mesto má viac ako 40 a stále sa rozrastajú.
Ovplyvňuje vegánstvo aj potravinové reťazce?
Pozadu však nezostávajú ani potravinové reťazce, ktorých špeciálne vegánske rady produktov vychádzajú v ústrety aj zákazníkom, ktorí sa rozhodli vyradiť zo svojho jedálnička všetky živočíšne produkty. V Kauflande sa jedná napríklad o rad Take it Veggie, v Lidli zase o bio nátierky, sójové nápoje alebo hotové ľahké šaláty.
Vegánske potraviny sú pochopiteľne o niečo drahšie a zatiaľ nejdú na odbyt v takej miere ako živočíšne produkty, svojich konzumentov si však nájdu. Aktuálne sa k vegánstvu hlási približne 1-2% Slovákov.